

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOMPOJEVCI**

**JEDINSTVENI UPRAVNI ODJEL**

KLASA: 112-03/20-01/1

URBROJ: 2196/07-01/01-20-2

Tompojevci, 21.07.2020. godine

Na temelju članaka 28. i 29. Zakona o službenicima i namještenicima u lokalnoj i područnoj (regionalnoj) samoupravi pročelnica Jedinstvenog upravnog odjela Općine Tompojevci raspisuje

**O G L A S**

za prijam službenika u službu Općine Tompojevci – Jedinstvenog upravnog odjela Općine Tompojevci, na određeno vrijeme, na radna mjesta:

**1.****referent – administrativno-operativni voditelj projekta „Zaželi****-Općina Tompojevci, faza II“ -** 1 izvršitelj na određeno vrijeme (15 mjeseci), uz obvezni probni rad od dva mjeseca.

Kandidati moraju ispunjavati opće uvjete za prijem u službu:

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba prima

te sljedeće posebne uvjete:

- srednja stručna sprema ekonomskog, društvenog, pravnog ili drugog odgovarajućeg smjera

- najmanje jedna godina radnog iskustva na odgovarajućim poslovima (dokazivo iskustvo u provedbi EU projekata)

- položen državni stručni ispit za odgovarajuće radno mjesto

- poznavanje rada na računalu

**2. referent za računovodstvo projekta „Zaželi-Općina Tompojevci, faza II“** - 1 izvršitelj na određeno vrijeme (15 mjeseci), uz obvezni probni rad od dva mjeseca.

Kandidati moraju ispunjavati opće uvjete za prijem u službu:

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba prima

te sljedeće posebne uvjete:

-srednja stručna sprema ekonomskog smjera

- najmanje jedna godina radnog iskustva na odgovarajućim poslovima (dokazivo iskustvo u provedbi EU projekata)

- položen državni stručni ispit za odgovarajuće radno mjesto

- poznavanje rada na računalu

 Na oglas se, pod jednakim uvjetima, imaju pravo javiti osobe oba spola. Kandidati koji imaju pravo prednosti prema posebnom zakonu, dužni su u prijavi na oglas pozvati se na to pravo. Osoba koja ima potrebno radno iskustvo na odgovarajućim poslovima, a nema položen državni stručni ispit, može biti primljena u službu, pod uvjetom da državni stručni ispit položi u roku od jedne godine od dana prijma u službu. U službu ne može biti primljena osoba za čiji prijam postoje zapreke iz članaka 15. i 16. ZSN-a.

Prijavi na oglas potrebno je priložiti:

* + životopis,
	+ dokaz o hrvatskom državljanstvu (preslik domovnice ili osobne iskaznice),
	+ dokaz o stručnoj spremi (preslika diplome, svjedodžbe, potvrde ili uvjerenja),
	+ dokaz o ukupnom radnom iskustvu i radnom iskustvu na odgovarajućim poslovima – preslika ugovora o radu ili rješenja o rasporedu ili potvrda, te elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje.
	+ uvjerenje o položenome državnome stručnom ispitu (izvornik ili preslika uvjerenja), ako kandidat ima položen ispit
	+ uvjerenje od suda da se protiv kandidata ne vodi kazneni postupak (izvornik, ne stariji od šest mjeseci od objave natječaja),
	+ vlastoručno potpisanu izjavu da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.
	+ vlastoručno potpisanu privolu kandidata o prihvaćanju javne objave podataka kandidata prijavljenog na Oglas na službenim internetskim stranicama Općine Tompojevci,

Nepravodobne i nepotpune prijave na oglas neće se razmatrati, niti će podnositelji nepotpunih prijava biti pozivani na dopunu prijava. Osobe koje podnesu nepotpune i nepravodobne prijave na oglas ne smatraju se kandidatima prijavljenim na oglas. Urednom prijavom smatra se prijava koja sadrži sve podatke i priloge navedene u tekstu oglasa.

Za kandidate prijavljene na oglas koji ispunjavaju formalne uvjete iz oglasa provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti i intervjuu, smatra se da je povukao prijavu na objavljeni oglas.

Na web stranici Općine Tompojevci, biti će naveden opis poslova, te podaci o plaći i način obavljanja prethodne provjere znanja i sposobnosti kandidata. Povjerenstvo za provedbu oglasa utvrditi će listu kandidata koji ispunjavaju formalne uvjete iz oglasa te će na istoj web stranici i oglasnoj ploči Općine Tompojevci objaviti mjesto i vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

Oglas će biti objavljen na web stranicama Hrvatskog zavoda za zapošljavanje, Oglasnoj ploči i internetskoj stranici Općine Tompojevci – www.opcina-tompojevci.hr.

Pisane prijave podnose se na adresu : OPĆINA TOMPOJEVCI, TOMPOJEVCI, A. G. MATOŠA 9, 32238 Čakovci, sa naznakom : **„Za oglas – referent-administrativno-operativni voditelj projekta „Zaželi-Općina Tompojevci,** **faza II“** /**referent za računovodstvo projekta „Zaželi-Općina Tompojevci, faza II“** (upisati radno mjesto za koje se podnosi prijava) – ne otvaraj“ u roku 8 dana od dana objave oglasa na oglasnim stranicama HZZ-a.

Kandidati će o rezultatima oglasa biti obaviješteni u zakonskom roku.

Kandidat koji bude izabran dužan je dostaviti uvjerenje o zdravstvenoj sposobnosti prije donošenja rješenja o prijmu u službu.

Općina Tompojevci zadržava pravo poništenja oglasa bez posebnog objašnjenja.

 **PROČELNICA**

 **Kata Cvitković**